PMIndiaData/PMIndiaSum huggingface dataset:
శాంతియుత ప్ర‌యోజ‌నాలు  ధ్యేయంగా అభివృద్ధికి దోహదకారి అయ్యే  అంతరిక్ష టెక్నాలజీల అభివృద్ధి కోసం భారత, తజకిస్తాన్ మధ్యన కుదిరిన ఒప్పందానికి కేబినెట్ ఆమోదం

ప్రధానమంత్రి శ్రీ నరేంద్రమోదీ నాయకత్వంలో సమావేశమైన కేంద్ర కేబినెట్ కు శాంతియుత ప్రయోజనాలకు అవసరం అయిన అంతరిక్ష పరిజ్ఞానాల అభివృద్ధికి భారత, తజకిస్తాన్ ఒప్పందం వివరాలు తెలియచేశారు. తజకిస్తాన్లోని దుషాన్బేలో 2018 అక్టోబర్ 8వ తేదీన ఈ రెండు దేశాలు సంతకాలు చేశాయి. వివరాలు – భూమిని రిమోట్ సెన్సింగ్ చేయడానికి, ఉపగ్రహ కమ్యూనికేషన్, ఉపగ్రహ నావిగేషన్, అంతరిక్ష/ గ్రహ సంబంధిత అన్వేషణ, ఉపగ్రహ/ఉపగ్రహ వ్యవస్థల వినియోగం, అంతరిక్ష టెక్నాలజీల వినియోగం వంటి ఉభయులకు ఆసక్తి గల విభాగాల్లో సహకారానికి ఈ ఎంఓయు దోహదపడుతుంది. – డిపార్ట్ మెంట్ ఆఫ్ సైన్స్, ఇస్రో, భూవనరుల నిర్వహణకు సంబంధించిన కేంద్ర కమిటీ, తజకిస్తాన్ కి చెందిన జియోడెసీ సభ్యులతో ఉమ్మడి కార్యాచరణ బృందం ఏర్పాటు చేసుకోవడానికి ఈ ఒప్పందం సహాయకారిగా నిలుస్తుంది. ఈ ఎంఓయు కాలపరిమితి, అమలుకు సంబంధించిన వివరాలు రూపొందించుకోవడానికి ఈ జాయింట్ వర్కింగ్ గ్రూప్ కృషి చేస్తుంది. ప్రధాన ప్రభావం భూమికి సంబంధించిన రిమోట్ సెన్సింగ్, ఉపగ్రహ నావిగేషన్, అంతరిక్ష శాస్త్రం, భూవాతావరణానికి వెలుపల అన్వేషణకు కావలసిన అప్లికేషన్ల అభివృద్ధికి, సరికొత్త పరిశోధన కార్యకలాపాలకు ఈ ఎంఓయు కొత్త ఊపునిస్తుంది. ప్రయోజనాలు ఉభయ దేశాలు మానవాళి ప్రయోజనం కోసం అంతరిక్ష సాంకేతిక పరిజ్ఞానాల వినియోగానికి సంబంధించిన కార్యకలాపాలు ఉమ్మడిగా చేపట్టగలుగుతాయి. దీనికి మరింత మద్దతు ఇచ్చేందుకు ఉమ్మడి కార్యాచరణ బృందాన్ని రెండు దేశాలు ఏర్పాటు చేసుకోవచ్చు. ఈ ఒప్పందం అమలుకు కాలపరిమితిని, అమలుకు సంబంధించిన విధివిధానాలను రూపొందించుకునే కార్యాచరణ ప్రణాళికను ఈ ఉమ్మడి కార్యాచరణ బృందం తయారుచేస్తుంది.
ఈశాన్యంలో రైల్వే అనుసంధానం – మౌలిక వసతుల బలోపేతాన్ని ప్రశంసించిన ప్రధానమంత్రి

రాష్ట్రపతి శ్రీమ‌తి ద్రౌపది ముర్ము ఇవాళ గువహటి నుంచి మెందిపత్థర్‌-గువహటి-శోఖువి ప్రత్యేక రైలును జెండా ఊపి ప్రారంభించడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. ఈ మేరకు భారత రైల్వేశాఖ ట్వీట్‌పై స్పందిస్తూ పంపిన సందేశంలో: “ఈశాన్య ప్రాంతంలో అనుసంధానం మరింత పెంచేదిశగా 8 ఏళ్లనుంచీ నిరంతర కృషి సాగుతోంది. ఇది ఈ ప్రాంతంలోని యువతకు విశేషంగా తోడ్పడుతుంది” అని ప్రధానమంత్రి పేర్కొన్నారు.
అసమ్ ఉద్యమం లో పాలుపంచుకొన్న వారందరి వీరోచిత సాహసాన్ని స్వాహిద్ దివస్ నాడు గుర్తు కు తెచ్చిన ప్రధాన మంత్రి

అసమ్ ఉద్యమం లో పాలుపంచుకొన్న వారందరి శైర్యవంత సాహసాన్ని ప్రధాన మంత్రి శ్రీ నరేంద్ర మోదీ స్వాహిద్ దివస్ నాడు స్మరించుకొన్నారు. ప్రధాన మంత్రి ఒక ట్వీట్ లో – ‘‘మన చరిత్ర లో అసమ్ ఉద్యమానికి ఒక విశిష్టమైన స్థానం ఉంది. ఈ ఉద్యమం లో పాలుపంచుకొన్న వారందరి యొక్క వీరోచితమైన ధైర్యాన్ని మరియు సాహసాన్ని ఈ రోజు న, స్వాహిద్ దివస్ సందర్భం లో, నేను జ్ఞ‌ప్తి కి తెచ్చుకొంటున్నాను. అసమ్ యొక్క అద్వితీయమైన సంస్కృతి ని పరిరక్షించడం కోసం వారు అందించినటువంటి తోడ్పాటు ను మనం ఎన్నటికీ మరచిపోలేం.’’ అని పేర్కొన్నారు.
యువజన వ్యవహారాలలో భారతదేశం-రష్యాల మధ్య సహకారం కోసం ఉద్దేశించిన అవగాహన పూర్వక ఒప్పందానికి ఆమోదం తెలిపిన మంత్రివర్గం

యువజన వ్యవహారాలలో భారతదేశం – రష్యాల మధ్య సహకారం కోసం ఉద్దేశించిన అవగాహన పూర్వక ఒప్పందానికి మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. భారతదేశం, రష్యా ల మధ్య యువజన వ్యవహారాల రంగంలో చోటు చేసుకొనే మార్పిడి కార్యక్రమాలు రెండు దేశాల యువతీ యువకులలో సంస్కృతి, ఆదర్శాలు, విలువల ఆదాన ప్రదానానికి ఊతం ఇవ్వగలవు. రెండు దేశాల ప్రజల మధ్య పటిష్టమైన సంబంధాలను నెలకొల్పడంతో పాటు స్నేహపూర్వక సంబంధాలను సుదృఢం చేయగలవు. మార్పిడి కార్యక్రమాలలో పాల్గొనే వారిని ఎంపిక చేయడానికి తటస్థమైన, పారదర్శకమైన విధానాన్నిఅనుసరించనున్నారు. ఎమ్ ఒ యు లో భాగంగా చేపట్టే కార్యక్రమాల ఫలితాలను ప్రజా పరిశీలనకు అనుమతిస్తారు. రెండు దేశాల మధ్య జరిగే మార్పిడి కార్యక్రమాలు యువతరంలో అంతర్జాతీయ దృక్పథాన్నిపెంచి పోషించడంలో, యువజన వ్యవహారాల రంగంలో వారి అవగాహనను, ప్రావీణ్యాన్ని పెంపొందించేందుకు దోహదపడతాయని ఆశిస్తున్నారు.
జ‌పాన్ ప్ర‌ధానితో మోదీ భేటీ

ఎన్ఎస్ఎస్ శిఖ‌రాగ్ర స‌ద‌స్సుకు హాజ‌రైన ప్ర‌ధాని శ్రీ న‌రేంద్ర‌మోదీ జ‌పాన్ ప్ర‌ధాని అబేతో స‌మావేశ‌మ‌య్యారు. భార‌త జ‌పాన్‌ల మ‌ధ్య ఉన్న ప్ర‌త్యేక వ్యూహాత్మ‌క, అంత‌ర్జాతీయ భాగ‌స్వామ్యం నేప‌థ్యంలో అత్యంత సామ‌ర‌స్య‌పూర్వ‌క వాతావ‌ర‌ణంలో చ‌ర్చ‌లు జ‌రిగాయి. గ‌త ఏడాది డిసెంబ‌రులో తాను భార‌త ప‌ర్య‌ట‌న‌కు వ‌చ్చిన‌ప్పుడు భార‌త్ ఇచ్చిన ఆతిథ్యానికి అబే ప్ర‌ధాని శ్రీ మోదీకి కృత‌జ్ఞ‌త‌లు తెలిపారు. త‌న వార‌ణాసి ప‌ర్య‌ట‌న మ‌రువ‌లేనిద‌ని ఆయ‌న అన్నారు. ప్ర‌ధాని శ్రీ మోదీ నాయ‌క‌త్వంలో భార‌త ఆర్థిక వ్య‌వ‌స్థ అంత‌ర్జాతీయ వృద్ధికి చోద‌క శ‌క్తిగా మారింద‌ని అబే ప్ర‌శంసించారు. అబే భార‌త ప‌ర్య‌ట‌న సంద‌ర్భంగా చ‌ర్చ‌ల్లో తీసుకున్న చ‌ర్య‌ల‌పై ఉభ‌యులు స‌మీక్షించారు. ఆ చ‌ర్య‌ల అమ‌లు తీరు ప‌ట్ల సంతృప్తి వ్య‌క్తం చేశారు. వార‌ణాసిలో క‌న్వెన్ష‌న్ సెంట‌ర్ నిర్మాణం ప్రాజెక్టును మ‌రింత ముందుకు న‌డిపించేందుకు మే నెల‌లో జ‌పాన్ స‌ర్వే బృందాన్ని పంప‌నున్న‌ట్టు అబే తెలిపారు. ద్వైపాక్షిక వాణిజ్యం, పెట్టుబ‌డుల ప్రోత్సాహానికి తీసుకోవ‌ల‌సిన చ‌ర్య‌ల‌పై కూడా ఉభ‌యులు చ‌ర్చించారు. అంత‌ర్జాతీయ ఫ్లీట్ రివ్యూలో శ‌క్తివంత‌మైన భాగ‌స్వామి అయినందుకు ప్ర‌ధాని అబేకి శ్రీ మోదీ కృత‌జ్ఞ‌త‌లు తెలిపారు. ప్ర‌పంచానికి ఉగ్ర‌వాదం విసురుతున్న స‌వాలుపై కూడా ఉభ‌యులు చ‌ర్చించి ఇలాంటి కార్య‌క‌లాపాల‌ను దీటుగా నిలువ‌రించేందుకు అంత‌ర్జాతీయ స‌మాజం నిర్దిష్ట కార్యాచ‌ర‌ణకు దిగాల‌ని ఉభ‌యులు పిలుపు ఇచ్చారు. అంత‌ర్జాతీయ‌, ప్రాంతీయ స‌మ‌స్య‌ల‌పై కూడా ఉభ‌యుల మ‌ధ్య చ‌ర్చ జ‌రిగింది. ఈ ఏడాది చివ‌రిలో ప్ర‌ధాని శ్రీ మోదీ జ‌పాన్ ద్వైపాక్షిక ప‌ర్య‌ట‌న కోసం తాను ఆస‌క్తిగా ఎదురు చూస్తున్న‌ట్టు అబే చెప్పారు.
సహాయక కార్యదర్శులు : 2017వ సంవ‌త్స‌రం ఐఎఎస్ అధికారుల బ్యాచ్ యొక్క ముగింపు స‌మావేశాని కి అధ్య‌క్ష‌త వ‌హించిన ప్ర‌ధాన మంత్రి; ప్రధాన మంత్రి సమక్షం లో నివేదిక లను సమర్పించిన ఐఎఎస్ అధికారులు

ప్రధాన మంత్రి శ్రీ న‌రేంద్ర మోదీ నేడు న్యూ ఢిల్లీ లో జరిగిన సహాయక కార్యదర్శులు (2017వ సంవ‌త్స‌రం బ్యాచ్ కు చెందిన‌ ఐఎఎస్ ల) బ్యాచ్ ముగింపు స‌మావేశం లో పాలు పంచుకొన్నారు. ప్ర‌ధాన మంత్రి స‌మ‌క్షం లో అధికారులు ప‌లు నివేదిక‌ల‌ ను స‌మ‌ర్పించారు. వాటి ఇతివృత్తాల లో పారదర్శకత్వాని కి, వేగవంతమైన అందజేత కు సంబంధించినటువంటి వివిధ పాలనాపరమైన పరిష్కార మార్గాల తో పాటు ఆకాంక్ష‌భ‌రిత జిల్లాల లో పరివర్తన ను తీసుకురావడానికి సంబంధించిన ఇతివృత్తాలు కూడా చోటు చేసుకొన్నాయి. కొత్త కొత్త ఆలోచ‌న‌లు, న‌వీన భావ‌న‌ లు మ‌రియు నూతన దృష్టి కోణాల ను స్వాగ‌తించండి అంటూ అధికారుల ను ప్ర‌ధాన మంత్రి ఉత్సాహపరిచారు. అనేక మార్గాల నుండి ప్ర‌తిస్పంద‌న ల‌ను తీసుకొని, వాటిని విశ్లేషించి, త‌మ ప్ర‌ణాళిక లో భాగం చేసుకోవాల‌ని కూడా ప్ర‌ధాన మంత్రి చెప్పారు. నిరంత‌రం నేర్చుకొంటూ ఉండవలసిందిగాను, ఆస‌క్తి ని పెంపొందింప చేసుకోవలసిందిగాను అధికారుల కు ఆయ‌న సూచించారు. ప్ర‌ధాన మంత్రి అధికారుల తో మాట్లాడుతూ, ప్రభుత్వ ఉద్యోగి కి సేవాభావం సర్వోపరి గా ఉండాల‌ని, ఎందుకంటే అది తటస్థత్వాన్ని వెలికితెస్తుందని ఉద్భోదించారు. ప్ర‌జ‌ల భాగ‌స్వామ్యం యొక్క ప్రాముఖ్యాన్ని గురించి ఆయ‌న స్ప‌ష్టం చేస్తూ, ప్ర‌భుత్వ ప‌థ‌కాలు ప‌క్కా గా అమ‌లులోకి రావ‌డం కోసం స‌మ‌ష్టి ప్ర‌య‌త్నాలు చేయాల‌ని యువ అధికారుల ను కోరారు. స‌హాయ‌క కార్య‌ద‌ర్శి గా ఉన్న క్ర‌మం లో వారికి ఎదురైన ఉత్త‌మమైనటువంటి అనుభ‌వాల ను మదిలో ఇముడ్చుకొని ముందుకు పోవాల‌ని కూడా ఆయ‌న సూచించారు. యువ అధికారుల నివేదిక‌ లు బాగున్నాయ‌ని ప్రధాన మంత్రి ప్ర‌శంసిస్తూ, వారు మునుముందు ఉత్త‌మ‌ పాత్ర ను పోషించాలంటూ శుభాకాంక్ష‌లు తెలిపారు. ‘‘మీ సాఫ‌ల్యం దేశ ప్ర‌జ‌ల కు ఎంతో ముఖ్యం. మీ విజ‌యం ఎంతో మంది ప్ర‌జ‌ల జీవితాల లో ప‌రివ‌ర్త‌న‌ ను తీసుకొనిరాగ‌లదు’’ అని ప్ర‌ధాన మంత్రి అన్నారు.
ఫార్మ‌స్యూటిక‌ల్ రంగం లో స‌హ‌కారం అంశం పై భార‌త‌దేశానికి మ‌రియు ఉజ్‌బెకిస్తాన్ కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

ఫార్మ‌స్యూటిక‌ల్ ప్రోడ‌క్టుల కు సంబంధించిన వ్యాపారం, ప‌రిశ్ర‌మ మ‌రియు ప‌రిశోధ‌న మరియు అభివృద్ధి రంగాల లో స‌హ‌కారాన్ని పెంచుకోవ‌డానికి భార‌త‌దేశం మ‌రియు ఉజ్‌బెకిస్తాన్ ల‌ మ‌ధ్య ఒక అవ‌గాహ‌న పూర్వ‌క ఒప్పంద ప‌త్రం (ఎంఒయు) పై సంత‌కాల‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం అమోదం తెలిపింది. ఈ ఎంఒయు పై ఉజ్‌బెకిస్తాన్ అధ్య‌క్షులు 2018 సంవ‌త్స‌రం అక్టోబ‌రు 1వ తేదీ నాడు భార‌త‌దేశాన్ని సంద‌ర్శించేందుకు వ‌చ్చే స‌మ‌యం లో సంత‌కాలు జ‌రుగ‌నున్నాయి. ఉభ‌య దేశాల లో ఫార్మాస్యూటిక‌ల్ ప‌రిశ్ర‌మ వృద్ధి కి ఉన్న ప్రాముఖ్యాన్ని మ‌రియు ఫార్మాస్యూటిక‌ల్ రంగం లో వ్యాపారం, ఉత్ప‌త్తి, ప‌రిశోధ‌న మ‌రియు అభివృద్ధి అంశాల లో ప‌ర‌స్ప‌ర స‌హ‌కారానికి ఉన్న ప్రాముఖ్యాన్ని దృష్టి లో పెట్టుకొని ద్వైపాక్షిక స‌హ‌కారానికి ఒక రూపాత్మక యంత్రాంగాన్ని ఏర్పాటు చేసుకోవాల‌ని ఇరు దేశాల ప్ర‌భుత్వాలు ప్ర‌య‌త్నిస్తూ వ‌స్తున్నాయి. ఈ ఎంఒయు రెండు దేశాల లోను విభిన్న చికిత్సాత్మ‌క విభాగాల లో యాక్టివ్ ఫార్మాస్యూటిక‌ల్ ఇన్ గ్రీడియంట్స్ (ఎపిఐ స్) స‌హా మందుల ఉత్ప‌త్తి కి గ‌ల అవ‌కాశాల‌ను అన్వేషిస్తుంది. అంతేకాకుండా, ఎపిఐ స్ స‌హా ఫార్మాస్యూటిక‌ల్ ప్రోడ‌క్టుల ఎగుమ‌తి మ‌రియు దిగుమ‌తి సంబంధిత న్యాయ‌ప‌ర‌మైన ఆవ‌శ్య‌క‌త‌లు, నియంత్ర‌ణ ప‌ర‌మైన ఆవ‌శ్య‌క‌త‌లు, వ్యాపారం మ‌రియు రిజిస్ట్రేష‌న్ ప్ర‌క్రియ‌ల తాలూకు స‌మాచారాన్ని ఇచ్చి పుచ్చుకోవ‌డానికి కూడా ఈ ఎంఒయు మార్గాన్ని సుగ‌మం చేస్తుంది.
జోగ్ బనీ-బిరాట్ నగర్ లో ఇంటిగ్రేటెడ్ చెక్ పోస్ట్ ను సంయుక్తం గా ప్రారంభించిన ప్రధాన మంత్రి శ్రీ నరేంద్ర మోదీ మరియు నేపాల్ ప్రధాని శ్రీ కె.పి. శర్మ ఓలీ.

ప్రధాన మంత్రి శ్రీ నరేంద్ర మోదీ జోగ్ బనీ-బిరాట్ నగర్ లో రెండో ఇంటిగ్రేటెడ్ చెక్ పోస్ట్ (ఐసిపి)ని నేపాల్ ప్రధాని శ్రీ కె.పి. శర్మ ఓలీ తో క‌ల‌సి ఈ రోజు న ప్రారంభించారు. జోగ్ బ‌నీ-బిరాట్ న‌గ‌ర్ రెండు దేశాల మ‌ధ్య ఒక ముఖ్య‌మైన వ్యాపార కేంద్రం గా ఉంది. ఈ చెక్ పోస్టు ను ఆధునిక సౌక‌ర్యాల తో తీర్చి దిద్దారు. జోగ్ బ‌నీ-బిరాట్ న‌గ‌ర్ ప్రాంతం లో రెండో ఇంటిగ్రేటెడ్ చెక్ పోస్ట్ ను భార‌త‌దేశం-నేపాల్ స‌రిహ‌ద్దు వెంబ‌డి ప్ర‌జ‌ల రాక‌ పోక‌ల కు మ‌రియు వ్యాపార సౌల‌భ్యం కొర‌కు భార‌త‌దేశం అందించిన ఆర్థిక స‌హాయం తో నిర్మించ‌డ‌ం జరిగింది. ఈ కార్య‌క్ర‌మం లో ఇరువురు ప్ర‌ధానులు వీడియో కాన్ఫ‌రెన్స్ మాధ్య‌మం ద్వారా పాలుపంచుకొన్నారు. ప్ర‌ధాన మంత్రి శ్రీ న‌రేంద్ర మోదీ త‌న ప్ర‌సంగం లో ‘‘నేపాల్ యొక్క స‌ర్వ‌తోముఖ అభివృద్ధి లో భార‌త‌దేశం ఒక విశ్వ‌స‌నీయ‌మైన భాగ‌స్వామ్యదేశం పాత్ర ను పోషిస్తున్నది’’ అన్నారు. ‘‘ ‘‘నైబ‌ర్ హుడ్ ఫ‌స్ట్’’ అనేది నా ప్ర‌భుత్వం యొక్క ప్రాధాన్యం గా ఉన్నది. అలాగే, సీమాంత‌ర సంధానాన్ని మెరుగు ప‌ర‌చ‌డం అనేది ఈ విధానం లో ఓ ముఖ్య‌ భాగం గా ఉంది’’ అని ఆయ‌న పేర్కొన్నారు. ‘‘ఉత్త‌మ‌మైనటువంటి సంధానం అనే అంశం భార‌త‌దేశం-నేపాల్ కు సంబంధించినంత వ‌ర‌కు చూస్తే అత్యంత ముఖ్య‌మైంది గా మారిపోతున్నది. దీనికి కార‌ణం మ‌న మ‌ధ్య సంబంధాలు కేవ‌లం ఇరుగు పొరుగు దేశాల సంబంధాల వంటివి కాకుండా మ‌న సంస్కృతి, స్వభావం, కుటుంబాలు, భాష‌, అభివృద్ధి, ఇంకా ఎన్నో ఇత‌ర బంధాలు మ‌న‌లను పెన‌వేసుకొన్నాయి’’ అని శ్రీ మోదీ వివరించారు. ‘‘అన్ని మిత్ర దేశాల తో ఉత్త‌మ‌మైన‌ ర‌వాణా స‌దుపాయాల ను అభివృద్ధి ప‌ర‌చుకోవ‌డం తో పాటు వ్యాపారం, సంస్కృతి, విద్య త‌దిత‌ర సంబంధాల ను మ‌రింత గా అభివృద్ధి ప‌ర‌చుకోవ‌డం కోసం కూడాను నా ప్ర‌భుత్వం కంక‌ణం క‌ట్టుకొన్నది’’ అని ప్ర‌ధాన మంత్రి చెప్పారు. నేపాల్ లో రోడ్డు మార్గాలు, రైలు మార్గాలు మ‌రియు ప్ర‌సార మార్గాల ప‌థ‌కాల సంధానం కోసం భార‌త‌దేశం శ్ర‌మిస్తున్నది అని ప్ర‌ధాన మంత్రి తెలిపారు. నేపాల్ లో భూకంపం అనంత‌ర గృహ పున‌ర్ నిర్మాణ ప‌థ‌కాల ను భార‌త ప్ర‌భుత్వం స‌హాయం తో అమ‌లుప‌రుస్తున్నారు. దీని లో చోటు చేసుకొన్న విశేష‌మైనటువంటి పురోగ‌తి ని ప్ర‌ధాన మంత్రులు ఉభ‌యులు తిల‌కించారు. నేపాల్ లో 2015వ సంవ‌త్స‌రం లో వ‌చ్చిన భూకంపాన్ని గురించి ప్ర‌ధాన మంత్రి శ్రీ మోదీ ప్ర‌స్తావిస్తూ, ‘‘అప్ప‌ట్లో ర‌క్ష‌ణ‌ మ‌రియు సహాయ‌క కార్య‌క‌లాపాల కోసం మొట్ట‌మొద‌ట‌గా స్పందించిన దేశం భార‌తదేశ‌మే. మ‌రి ఇప్పుడు నేపాల్ పున‌ర్ నిర్మాణం లో మ‌న మిత్రుల భుజం తో భుజం కలిపి నిలబడుతున్నది కూడా భార‌త‌దేశ‌మే’’ అన్నారు. గోర్‌ఖా మ‌రియు నువాకోట్‌ జిల్లాల‌ లో 50,000 గృహాల ను నిర్మించి ఇస్తామ‌న్న‌ది భార‌త ప్ర‌భుత్వ వాగ్ధానం కాగా, అందులో 45,000 ఇళ్ళ ను ఇప్ప‌టికే పూర్తి చేయ‌డం జ‌రిగింది. భార‌త‌దేశం యొక్క కృషి కి గాను నేపాల్ ప్ర‌ధాని శ్రీ కె.పి. శ‌ర్మ ఓలీ ధ‌న్య‌వాదాలు తెలిపారు.
గౌరవనీయురాలు రాణి ఎలిజబెత్-II మృతికి సంతాపం ప్రకటించిన – ప్రధానమంత్రి

గౌరవనీయురాలు రాణి ఎలిజబెత్-II మృతికి ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు ప్రధానమంత్రి సామాజిక మాధ్యమం ద్వారా ఒక ప్రకటన చేస్తూ, “గౌరవనీయురాలు రాణి ఎలిజబెత్-II మన కాలంలో ఒక మహోన్నత వ్యక్తి గా ఎప్పటికీ నిలిచి ఉంటారు. ఆమె తన దేశానికి, ప్రజలకు స్ఫూర్తిదాయకమైన నాయకత్వాన్ని అందించారు. ఆమె ప్రజా జీవితంలో గౌరవ, మర్యాదలను వ్యక్తీకరించారు. వారి మృతి నాకెంతో బాధను కలిగించింది. ఈ విషాద సమయంలో వారి కుటుంబ సభ్యులకు, యు.కె. ప్రజలకు నా సానుభూతి వ్యక్తం చేస్తున్నాను.” “నేను 2015, 2018 సంవత్సరాల్లో యు.కె. సందర్శించిన సమయంలో గౌరవనీయురాలు రాణి ఎలిజబెత్-II తో పలు చిరస్మరణీయమైన సమావేశాలు నిర్వహించాను. వారి అభిమానం, ఆప్యాయతలను నేను ఎప్పటికీ మరచిపోలేను. వారి వివాహానికి మహాత్మాగాంధీ బహుమతిగా ఇచ్చిన చేతిరుమాలును, నాకు ఒక సమావేశంలో ఆమె చూపించారు. వారు ప్రదర్శించిన హావభావాలు ఎప్పటికీ నా మనసులో నిలిచి ఉంటాయి.” అని పేర్కొన్నారు.
2022 జూన్ 26వ తేదీ నుంచి 28 తేదీ వరకు జర్మనీ మరియు యుఎఇ లను సందర్శించనున్నప్రధాన మంత్రి

జర్మనీ అధ్యక్షత న 2022వ సంవత్సరం జూన్ 26వ తేదీ మరియు 27వ తేదీ లలో జరుగనున్న జి7 శిఖర సమ్మేళనం లో పాలుపంచుకోవాలంటూ జర్మనీ చాన్స్ లర్ శ్రీ ఓలాఫ్ స్కోల్జ్ ఆహ్వానించిన మీదట ప్రధాన మంత్రి శ్రీ నరేంద్ర మోదీ జర్మనీ లోని శ్లాస్ ఎల్మౌ ను సందర్శించనున్నారు. ఈ శిఖర సమ్మేళనం లో భాగం గా ప్రధాన మంత్రి పర్యావరణం, శక్తి, జలవాయు, ఆహార భద్రత, ఆరోగ్యం, స్త్రీ పురుష సమానత్వం మరియు ప్రజాస్వామ్యం వంటి అంశాల పై తన ఆలోచనల ను వెల్లడి చేయవచ్చన్న అంచనా ఉంది. ఈ ముఖ్యమైన అంశాల పై అంతర్జాతీయ సహకారాన్ని పటిష్టం చేయడం కోసం జరుగుతున్న ప్రయాస లో భాగం గా అర్జెంటీనా, ఇండోనేశియా, సెనెగల్ మరియు దక్షిణ ఆఫ్రికా ల వంటి ఇతర ప్రజాస్వామిక దేశాల ను కూడా ఆహ్వానించడం జరిగింది. ఈ శిఖర సమ్మేళనం సందర్భం లో ప్రధాన మంత్రి శ్రీ నరేంద్ర మోదీ దీనిలో పాలుపంచుకొనే దేశాల లో కొన్ని దేశాల నేతల తో ద్వైపాక్షిక సమావేశాలలో పాల్గొంటారు. భారతదేశాని కి మరియు జర్మనీ కి మధ్య గల బలమైనటువంటి మరియు సన్నిహితమైనటువంటి భాగస్వామ్య సంప్రదాయాని కి అనుగుణం గా, అలాగే ఉన్నత స్థాయి రాజకీయ సంబంధాల ను దృష్టి లో పెట్టుకొని జి7 శిఖర సమ్మేళనాని కి ఆహ్వానం లభించింది. ప్రధాన మంత్రి కిందటి సారి జర్మనీ ని 2022వ సంవత్సరం లో మే 2వ తేదీ నాడు సందర్శించారు. ఆ రోజు న భారతదేశం- జర్మనీ అంతర్ ప్రభుత్వ సంప్రదింపులు (ఐజిసి) యొక్క ఆరో విడత కార్యక్రమం జరిగింది. జి7 శిఖర సమ్మేళనం లో పాలుపంచుకొన్న తరువాత ప్రధాన మంత్రి శ్రీ నరేంద్ర మోదీ 2022 వ సంవత్సరం జూన్ 28 తేదీ నాడు యునైటెడ్ అరబ్ ఎమిరేట్స్ (యుఎఇ) కి వెళ్తారు. అక్కడ యుఎఇ పూర్వ అధ్యక్షుడు మరియు అబూ ధాబీ పాలకుడు శ్రీ శేఖ్ ఖలీఫా బిన్ జాయద్ అల్ నాహ్ యాన్ కన్నుమూత పట్ల ప్రధాన మంత్రి తన వ్యక్తిగత సంతాపాన్ని తెలియజేస్తారు. ప్రధాన మంత్రి దీనితో పాటు శ్రీ శేఖ్ మొహమ్మద్ బిన్ జాయద్ అల్ నాహ్ యాన్ కు యుఎఇ నూతన అధ్యక్షుని గా, అబూ ధాబీ పాలకుని గా ఎన్నికైన సందర్భం లో అభినందనలు తెలియజేయనున్నారు. ప్రధాన మంత్రి శ్రీ నరేంద్ర మోదీ అదే రోజు రాత్రి అంటే జూన్ 28వ తేదీ నాటి రాత్రి యుఎఇ నుంచి బయలుదేరుతారు.
హిమాచ‌ల్ ప్ర‌దేశ్ లో ప‌ర్య‌టించిన ప్ర‌ధాన మంత్రి, బిలాస్‌పుర్ లో ఎఐఐఎమ్ఎస్ కు శంకు స్థాప‌న‌

ప్ర‌ధాన మంత్రి శ్రీ న‌రేంద్ర మోదీ హిమాచ‌ల్ ప్ర‌దేశ్ లోని బిలాస్‌పుర్ లో ఈ రోజు ప‌ర్య‌టించారు. బిలాస్‌పుర్ లో అఖిల భార‌త వైద్య శాస్త్రాల సంస్థ (ఎఐఐఎమ్ఎస్)కు ప్ర‌ధాన మంత్రి పునాదిరాయి వేశారు. 750 ప‌డ‌క‌లు ఉండే ఈ ఆస్ప‌త్రిని సుమారు రూ.1350 కోట్ల వ్య‌యంతో నిర్మిస్తారు. ఇక్కడ ఆరోగ్య సంర‌క్ష‌ణతో పాటు అండ‌ర్ గ్రాడ్యుయేట్ మ‌రియు పోస్ట్ గ్రాడ్యుయేట్ స్థాయిల‌లో వైద్య విద్య‌ను, నర్సింగ్ సంబంధిత విద్య‌ బోధన జరుగనుంది. ప్రాథ‌మిక ఆరోగ్య సంర‌క్ష‌ణ‌కు ఉద్దేశించిన డిజిట‌ల్ నర్వ్ సెంట‌ర్ ల ప్రారంభ సూచ‌కంగా ఒక శిలాఫ‌లకాన్ని కూడా ప్ర‌ధాన మంత్రి ఈ సందర్భంగా ఆవిష్క‌రించారు. ఊనా లో ఇండియ‌న్ ఇన్‌స్టిట్యూట్ ఆఫ్ ఇన్ఫ‌ర్మేష‌న్ టెక్నాల‌జీ (ఐఐఐటి)కి ప్ర‌ధాన మంత్రి శంకుస్థాపన చేశారు. కాంగ్‌డా లో కంద్‌రోడీ వ‌ద్ద స్టీల్ అథారిటీ ఆఫ్ ఇండియా లిమిటెడ్ (ఎస్ఎఐఎల్‌) యొక్క స్టీల్ ప్రాసెసింగ్ యూనిట్ ను కూడా శ్రీ న‌రేంద్ర మోదీ ప్రారంభించారు.
వ్యవసాయదారులకు స్వల్ప కాలిక పంట రుణాలు అందించడానికి ప్రభుత్వ రంగ బ్యాంకులు, ప్రైవేటు రంగ బ్యాంకులు, సహకార బ్యాంకులు, ప్రాంతీయ గ్రామీణ బ్యాంకులు మరియు ఎన్ ఎ బి ఎ ఆర్ డి (‘నాబార్డ్’) కి వడ్డీలో ప్రభుత్వ సహాయం

వ్యవసాయదారులకు 2016-17 సంవత్సరానికిగాను ఇంటరెస్ట్ సబ్ వెన్షన్ స్కీమ్ కు(వడ్డీలో ప్రభుత్వ సహాయం పథకానికి) కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. ఈ ఉద్దేశంతో ప్రభుత్వం రూ.18,276 కోట్లు కేటాయించింది. ఈ పథకం రైతులకు రూ.3 లక్షల వరకు స్వల్ప కాలిక పంట రుణాన్ని ఒక సంవత్సరం గడువు లోపల సాలుసరి కేవలం 4 శాతం వడ్డీకే తీర్చివేసే విధంగా తోడ్పడగలదు. ఈ పథకం ముఖ్య అంశాలు ఈ కింది విధంగా ఉన్నాయి..: అ). రైతులకు 2016-17 సంవత్సర కాలంలో వారు తీసుకున్న ఒక ఏడాది వరకు గడువు తో కూడిన రూ.3 లక్షల లోపు స్వల్ప కాలిక రుణానికి వడ్డీ లో సాలుకు 5 శాతం ఇంటరెస్ట్ సబ్ వెన్షన్ ను కేంద్ర ప్రభుత్వం అందజేస్తుంది. ఈ విధానంలో రైతులు వడ్డీ రూపంలో చెల్లించవలసింది 4 శాతం మాత్రమే కాగలదు. ఒకవేళ రైతులు స్వల్ప కాల పంట రుణాన్ని సకాలంలో చెల్లించకపోతే గనక, వారు పై పథకంలో 5 శాతానికి బదులుగా 2 శాతం ఇంటరెప్ట్ సబ్ వెన్షన్ కు అర్హులు కాగలరు. ఆ). కేంద్ర ప్రభుత్వం 2016-17 సంవత్సరానికిగాను ఇంటరెస్ట్ సబ్ వెన్షన్ కోసం ఇంచుమించు రూ.18,276 కోట్లు సమకూర్చుతుంది. ఇ). ఎవరైతే చిన్న, సన్నకారు రైతులు వారు పండించిన పంటలకు కోతల అనంతర కాలంలో నిల్వ కోసమని 9 శాతం వడ్డీకి రుణం తీసుకోవలసి వస్తుందో, వారికి ఉపశమనం కలిగించేటందుకుగాను కేంద్ర ప్రభుత్వం 2 శాతం ఇంటరెస్ట్ సబ్ వెన్షన్ స్కీము కు ఆమోదం తెలిపింది. దీని వల్ల 6 నెలల వరకు గడువున్న రుణాలకు వర్తించగల వడ్డీ రేటు 7 శాతం కాగలదు. ఈ). స్వల్ప కాలిక పంట రుణాన్ని వ్యవసాయదారులు సకాలంలో చెల్లించకపోతే, వారు పైన ప్రస్తావించిన 7 శాతానికి బదులుగా 2 శాతం ఇంటరెస్ట్ సబ్ వెన్షన్ కు అర్హులు అవుతారు.
పంజాబ్లోని రౌని వ్యవసాయ క్షేత్రానికి భూకేటాయింపు

ప్రధాని శ్రీ నరేంద్రమోదీ నేతృత్వంలో సమావేశమైన మంత్రిమండలి పంజాబ్లో పశుగ్రాస పెంపుదలకు ఒక నిర్ణయం తీసుకుంది. రాష్ట్రంలోని రౌని (పాటియాలా) పశువుల క్షేత్రానికి దాదాపు 72 ఎకరాలను కేటాయించింది. నాభాలో ఉన్న సెంట్రల్ ఇన్స్టిట్యూట్ ఫర్ రిసెర్చ్ ఆన్ బఫెలోస్ (సీఐఆర్బీ)కు చెందిన ఈ భూమిని మళ్లీ రౌని క్షేత్రానికి బదలాయించారు. ఈ వ్యవసాయ భూమంతా సీఐఆర్బీకి ఆనుకుని ఉంది. ఈ భూమిని పంజాబ్ పశుసంవర్థక శాఖకు బదలాయించాలని నిర్ణయం తీసుకుంది. ఈ చర్యలు పశుగ్రాస అభివృద్ధికి ఉపకరిస్తాయని భావిస్తున్నారు. పంజాబ్లోని పశుగ్రాస పెంపుదలకు సీఐఆర్బీ/ఐసీఏఆర్ సాంకేతిక సహాయం అందిస్తుంది. పంజాబ్ ప్రభుత్వం రాష్ట్రంలోని విశాల పశువుల క్షేత్రాన్ని ఏర్పాటు చేయాలని నిర్ణయించింది. అయితే రౌనిలోని పశువుల క్షేత్రం 300 పశువులకు మాత్రమే పశుగ్రాసాన్ని అందించగలదు. ఈ నేపథ్యంలో గతంలో సీఐఆర్బీకి లీజుకు ఇచ్చిన భూమిని మళ్లీ రౌని క్షేత్రానికి కేటాయిస్తూ తాజాగా కేంద్ర మంత్రి మండలి నిర్ణయం తీసుకుంది.
‘ర‌క్షా బంధ‌న్’ సంద‌ర్భంగా ప్ర‌ధాన మంత్రికి రాఖీలు క‌ట్టిన చిన్నారులు మ‌రియు మ‌హిళ‌లు

‘ర‌క్షా బంధ‌న్’ ను పుర‌స్క‌రించుకొని స‌మాజంలో వేరు వేరు వ‌ర్గాల‌కు చెందిన చిన్నారులు మ‌రియు మ‌హిళ‌లు ఈ రోజు ప్ర‌ధాన మంత్రి శ్రీ న‌రేంద్ర మోదీని ఆయ‌న నివాసంలో క‌లుసుకొన్నారు. వారు ప్ర‌ధాన మంత్రి మ‌ణిక‌ట్టుకు రాఖీలు క‌ట్టారు. ప్ర‌ధాన మంత్రి ఈ సంద‌ర్భంగా బాలలను ఆశీర్వ‌దించారు. ఆయ‌న ప్ర‌తి ఒక్క‌రికి ‘ర‌క్షా బంధ‌న్’ శుభాకాంక్ష‌లు తెలియ‌జేశారు.
రూపే డెబిట్   కార్డుల ను మరియు తక్కువ విలువ కలిగినబిహెచ్ఐఎమ్-యుపిఐ లావాదేవీల ను (పి2ఎమ్) పెంచడంకోసం ఒక ప్రోత్సాహక పథకాని కి ఆమోదం తెలిపిన మంత్రిమండలి

దేశం లో రూపే డెబిట్ కార్డుల వినియోగాన్ని, తక్కువ విలువ తో కూడిన (2,000 రూపాయల వరకు ఉండే) బిహెచ్ఐఎమ్-యుపిఐ లావాదేవీల ను ( పర్సన్-టు-మర్చంట్ [పి2ఎమ్] ) పెంచడం కోసం ఉద్దేశించినటువంటి ఒక ప్రోత్సాహక పథకాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. ఈ పథకం లో భాగం గా ప్రభుత్వం ద్వారా డబ్బు ను పొందే బ్యాంకుల కు రూపే డెబిట్ కార్డులు, ఇంకా తక్కువ విలువ తో కూడినటువంటి బిహెచ్ఐఎమ్-యుపిఐ మాధ్యమం లో జరిపిన లావాదేవీల విలువ (పి2ఎమ్) లో కొంత శాతాన్ని ప్రభుత్వం ప్రోత్సాహకం వలె అందజేసి ప్రోత్సహించడం జరుగుతుంది. ఈ పథకం లో 2021 ఏప్రిల్ 1వ తేదీ నుంచి వర్తించే ఒక సంవత్సర కాలాని కి గాను అంచనా ఆర్థిక వ్యయం దాదాపు 1,300 కోట్ల రూపాయలు గా ఉంది. ప్రభుత్వం నుంచి డబ్బు గడించే బ్యాంకుల కు పటిష్టమైనటువంటి డిజిటల్ పేమెంట్ ఇకో-సిస్టమ్ ను నిర్మించడానికి మరియు రూపే డెబిట్ కార్డు, ఇంకా భీమ్- యుపిఐ తరహా డిజిటల్ లావాదేవీ ల ను అన్ని రంగాలలోను, జనాభా లోని విభాగాలలోను ప్రేరణ ను నింపేందుకు, దేశం లో డిజిటల్ చెల్లింపులను బలపరచేందుకు ఈ పథకం సాయాన్ని అందించనుంది. సాంప్రదాయక బ్యాంకింగ్ వ్యవస్థ కు మరియు ఆర్థిక వ్యవస్థ కు వెలుపల ఉండిపోయినటువంటి వర్గాల వారికి, బ్యాంకింగ్ తాలూకు సౌకర్యాల కు నోచుకోని అటువంటి వర్గాల వారికి డిజిటల్ మాధ్యమం ద్వారా జరిగే చెల్లింపు పద్ధతుల ను అందుబాటు లోకి తీసుకు రావడం లో సైతం ఈ పథకం సహాయకారి కానుంది. భారతదేశం ప్రస్తుతం ప్రపంచం లో అత్యంత నిపుణత కలిగిన చెల్లింపు ల వ్యవస్థ ఉన్నటువంటి దేశాల లో ఒక దేశం గా ఉన్నది. ఈ వికాసం భారత ప్రభుత్వం యొక్క కార్యక్రమాలు మరియు డిజిటల్ పేమెంట్ ఇకో-సిస్టమ్ లో భూమిక కలిగిన వివిధ సంస్థలు తెచ్చిన నూతన ఆవిష్కరణ ల పర్యవసానమే అని చెప్పాలి. ఈ పథకం ఫిన్-టెక్ స్పేస్ లో పరిశోధన మరియు అభివృద్ధి, నూతన ఆవిష్కరణ లు వృద్ధి చెందేందుకు దోహదపడుతుంది. దీనితో పాటు గా, ప్రభుత్వానికి దేశం లోని విభిన్న విభాగాల లో డిజిటల్ చెల్లింపుల ను మరింత బలవత్తరం గా మలచడం లో కూడాను సాయపడనుంది. పూర్వరంగం: దేశం లో డిజిటల్ లావాదేవీల కు మరింత ఉత్తేజాన్ని ఇవ్వడం కోసం ప్రభుత్వం చేసినటువంటి బడ్జెట్ ప్రకటనల కు (2021-22 ఆర్థిక సంవత్సరాని కి గాను) అనుగుణం గా ఈ పథకాన్ని రూపొందించడం జరిగింది.
కన్య శిక్ష ప్రవేశ్ ఉత్సవ్ అభియాన్ ను ప్రశంసించిన ప్రధానమంత్రి

‘‘మరింత మంది బాలికలు విద్య యొక్క సంతోషాన్ని పొందేందుకు పూచీ పడేటటువంటి ఒక మార్గదర్శకమైన ప్రయాస యే ‘కన్య శిక్ష ప్రవేశ్ ఉత్సవ్ అభియాన్’ ’’ అని ప్రధాన మంత్రి శ్రీ నరేంద్ర మోదీ అన్నారు. ఈ ఉద్యమం సఫలం అయ్యే దిశ లో కృషి జరగాలి అని కూడా ఆయన విజ్ఞప్తి చేశారు. ఒక్క బాలిక విద్యా బుద్ధులు నేర్చుకొని నైపుణ్యం సంపాదించుకొనేటట్లు చేసేందుకు ఈ ఉద్యమాన్ని చేపట్టడమైంది. మహిళల మరియు బాలల వికాసం శాఖ కేంద్ర మంత్రి శ్రీమతి స్మృతి జుబిన్ ఇరానీ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ: ‘‘మరింత మంది బాలికలు విద్య తాలూకు సంతోషాన్ని పొందేటట్లు పూచీ పడేటటువంటి ఒక మార్గదర్శక ప్రయాసే ఇది! రండి, మనం అందరం ఒక దేశం గా కలసి కదిలి, ఈ ఉద్యమాన్ని విజయవంతం చేద్దాం’’ అని అందులో పేర్కొన్నారు.
అంజ‌ర్ లో ఎల్ఎన్‌జి టర్మిన‌ల్ మ‌రియు గొట్ట‌పు మార్గం ప‌థ‌కాల‌ ను ప్రారంభించిన ప్ర‌ధాన మంత్రి

అంజ‌ర్ లో ముంద్రా ఎల్ఎన్‌జి టర్మిన‌ల్ ను, అంజ‌ర్ – ముంద్రా గొట్ట‌పు మార్గ ప‌థ‌కాన్ని, ఇంకా పాలంపుర్‌-పాలీ-బార్మేర్ గొట్ట‌పు మార్గం ప‌థ‌కాన్ని ప్ర‌ధాన మంత్రి శ్రీ న‌రేంద్ర మోదీ ఈ రోజు ప్రారంభించారు. ఈ సంద‌ర్భంగా ప్ర‌ధాన మంత్రి ప్ర‌సంగిస్తూ, క‌చ్ఛ్ నుండి త‌న‌కు అందిన ఆప్యాయ‌త సాటిలేనిద‌ని తెలిపారు. గ‌త 20 సంవ‌త్స‌రాలుగా క‌చ్ఛ్ ప్రాంతం లో చోటు చేసుకొన్న అభివృద్ధి ప‌నుల‌ను ఆయ‌న ప్ర‌శంసించారు. ఎల్ఎన్‌జి టర్మిన‌ల్ ను ప్రారంభించుకోవ‌డం నేటి కార్య‌క్ర‌మాల లో ఒక ప్ర‌ధాన‌మైన కార్య‌క్ర‌మ‌మ‌ని ఆయ‌న అన్నారు. ఎల్ఎన్‌జి టర్మిన‌ల్స్ మూడింటిని ప్రారంభించే భాగ్యం త‌న‌కు ద‌క్కింద‌ని ఆయ‌న చెప్పారు. గుజ‌రాత్ త‌న మొట్ట‌మొద‌టి ఎల్ఎన్‌జి టర్మిన‌ల్ ను పొందిన వేళ ప్ర‌జ‌లు ఆశ్చ‌ర్య‌చ‌కితుల‌య్యార‌ని శ్రీ న‌రేంద్ర మోదీ అన్నారు. ప్ర‌స్తుతం ఈ రాష్ట్రం నాలుగో ఎల్ఎన్‌జి టర్మిన‌ల్ ను పొందేందుకు స‌న్నద్ధంగా ఉంద‌ని ఆయ‌న తెలిపారు. భార‌త‌దేశ ఎల్ఎన్‌జి కేంద్రం గా గుజ‌రాత్ రూపుదిద్దుకొంటోంద‌ని ప్ర‌ధాన మంత్రి తెలిపారు. ఇది ప్ర‌తి ఒక్క గుజ‌రాత్ పౌరుడికి/పౌరురాలికి గ‌ర్వ‌కార‌ణ‌మం కావాల‌ని ఆయ‌న అన్నారు. ఏ దేశం వృద్ధికైనా ఒక బ‌ల‌మైన శ‌క్తి రంగం అత్యంత అవ‌స‌ర‌మ‌ని ప్ర‌ధాన మంత్రి స్ప‌ష్టం చేశారు. శ‌క్తి రంగం లో మ‌నం వెనుక‌బ‌డిపోతే పేద‌రికాన్ని అంతమొందించ‌లేమ‌ని ఆయ‌న అన్నారు. ప్ర‌జ‌ల ఆకాంక్ష‌లు అంత‌కంత‌కూ పెరుగుతున్నాయ‌ని, వారు సాంప్రదాయకమైనటువంటి మౌలిక సదుపాయాలతో పాటు ఐ-వేస్, గ్యాస్ గ్రిడ్స్‌, వాట‌ర్ గ్రిడ్స్‌, తో పాటు ఆప్టిక‌ల్ ఫైబ‌ర్ నెట్ వ‌ర్క్ స్‌ కూడా కావాల‌ని కోరుకొంటున్నార‌ని ప్ర‌ధాన మంత్రి అన్నారు. ప‌ర్య‌ట‌న రంగంలో సమృద్ధమైనటువంటి అవ‌కాశాలు ఉన్నాయ‌ని, భార‌త‌దేశానికి రావాల‌ని ప్ర‌పంచం కుతూహ‌లాన్ని వ్య‌క్తం చేస్తోందని ప్ర‌ధాన మంత్రి తెలిపారు. క‌చ్ఛ్ లోని వైట్ ర‌ణ్ ఏ మాదిరిగా ప్ర‌పంచం అంత‌టికీ ఆక‌ర్ష‌క బిందువుగా మారిందో మ‌నం చూశాం అని ఆయ‌న అన్నారు. విమాన‌యాన రంగాన్ని మ‌రింత త‌క్కువ ఖ‌ర్చు తో కూడిన‌దిగా మ‌ల‌చేందుకు మ‌రియు సంధానాన్ని మెరుగుప‌ర‌చేందుకు కేంద్ర ప్ర‌భుత్వం తీసుకొన్న చ‌ర్య‌ల‌ను గురించి ఆయ‌న వివ‌రించారు. గ్రామాల‌న్నింటికీ విద్యుత్తు సౌక‌ర్యాన్ని అందించేందుకు కృషి చేశామ‌ని, భార‌త‌దేశం లో ప్ర‌తి ఒక్క కుటుంబానికి విద్యుత్తు ను స‌మ‌కూర్చే దిశ‌గా కృషి జ‌రుగుతోంద‌ని ప్ర‌ధాన మంత్రి తెలిపారు. భార‌త‌దేశం లోని సామాన్య పౌరుల జీవితాల లో గుణాత్మ‌క‌మైన మార్పు ను తీసుకు రావాల‌ని మేం ఆకాంక్షిస్తున్నాం అంటూ ఆయ‌న వివ‌రించారు.
యుఎస్ అధ్యక్షుడు భారతదేశాన్ని సందర్శించనుండటం పట్ల ఆనందాన్ని వ్యక్తం చేసిన ప్రధాన మంత్రి

యుఎస్ అధ్యక్షుడు 2020వ సంవత్సరం ఫిబ్రవరి 24వ మరియు 25వ తేదీల లో భారతదేశాన్ని సందర్శించనున్న సందర్భం లో ప్రధాన మంత్రి శ్రీ నరేంద్ర మోదీ తన ప్రసన్నత ను వ్యక్తం చేశారు. ఈ సందర్శన చాలా ప్రత్యేకమైంది గా ఉంటుందని మరియు ఇరు దేశాల యొక్క మైత్రీపూర్వక సంబంధాల ను పటిష్ట పరచడం లో ఎంతగానో ఉపకరిస్తుందని ఆయన అన్నారు. ప్రధాన మంత్రి తన మనోభావాల ను ట్విటర్ లో ఈ దిగువ న పేర్కొన్న విధం గా పొందుపరచారు:
పారా ఒలింపిక్స్ క్రీడా పోటీల్లో బంగారు ప‌త‌కాన్ని సాధించిన షూటర్ మ‌నీష్ నార్వాల్ కు ప్ర‌ధాని అభినంద‌న‌లు

టోక్య‌లో నిర్వ‌హిస్తున్న పారా ఒలంపిక్స్ లో భార‌త‌దేశ క్రీడాకారుడు షూట‌ర్ శ్రీ మ‌నీష్ నార్వాల్ బంగారు ప‌త‌కాన్ని సాధించినందుకు ప్ర‌ధాని శ్రీ న‌రేంద్ర మోదీ అభినంద‌న‌లు తెలియ‌జేశారు. ట్వీట్ ద్వారా ప్ర‌శంసించిన ఆయ‌న టోక్యో పారా ఒలింపిక్స్ లో భార‌త‌దేశ ప్ర‌తిభ కొన‌సాగుతోందని అన్నారు. అత్యంత ప్ర‌తిభావంతుడైన మ‌నీష్ నార్వాల్ త‌న ప్ర‌తిభ‌తో ఉన్న‌త‌స్థాయికి చేరుకున్నారు. ఆయ‌న బంగారు ప‌త‌కాన్ని సాధించ‌డం అనేది భార‌త‌దేశ క్రీడా చ‌రిత్ర‌లో ప్ర‌త్యేక‌మైన క్ష‌ణం. ఆయ‌న‌కు అభినంద‌న‌లు. రాబోయే రోజుల్లో మ‌రిన్ని విజ‌యాలు సాధించాల‌ని ఆశిస్తున్నానంటూ ప్ర‌ధాని త‌న ట్వీటులో తెలిపారు.